Θέλμα Ρίτερ

Η Θέλμα Ρίτερ (αγγλικά: Thelma Ritter), (14 Φεβρουαρίου 1902 - 5 Φεβρουαρίου 1969) ήταν Αμερικανίδα καρατερίστα, γνωστή για την έντονη νεοϋορκέζικη προφορά της, το μικρόσωμο παρουσιαστικό της και την απλή της εμφάνιση, που προτιμούσε τους ρόλους της εργατικής τάξης. Κέρδισε ένα Βραβείο Τόνυ και είχε έξι υποψηφιότητες για Όσκαρ (όλες για Β' Γυναικείου Ρόλου), περισσότερες από οποιαδήποτε άλλη ηθοποιό στην κατηγορία Β' Γυναικείου Ρόλου, χωρίς όμως να κερδίσει κανένα.

Αυτές οι υποψηφιότητες ήταν για τις ερμηνείες της στα Όλα για την Εύα (1950), Ερωτική φωλιά (1951), Σ' έχω κλείσει στην καρδιά μου (1952), Ο πορτοφολάς (1953), Τα απόρρητα της κρεβατοκάμαρας (1959) και Ο βαρυποινίτης του Αλκατράζ (1962). Άλλοι κινηματογραφικοί της είναι εκείνοι στις ταινίες Το θαύμα της 34ης Οδού (1947), Σιωπηλός μάρτυς (1954), Οι αταίριαστοι (1961) και Η κατάκτηση της Δύσης (1962).

Η Ρίτερ μοιράστηκε το 1958 ένα Βραβείο Τόνυ Α' Γυναικείου Ρόλου σε Μιούζικαλ για την ερμηνεία στο μιούζικαλ New Girl in Town με τη συμπρωταγωνίστριά της Γκουέν Βέρντον. Έλαβε ένα βραβείο Primetime Emmy Β' γυναικείου ρόλου σε δραματική σειρά για το Goodyear Television Playhouse το 1956.

 Προσωπική ζωή 
Η Ρίτερ γεννήθηκε στο Μπρούκλιν της Νέας Υόρκης στις 14 Φεβρουαρίου 1902. Ήταν το πρώτο παιδί του Τσαρλς και της Λούσι Ρίτερ.The New York State Census of 1905", 16th Assembly District, Borough of Brooklyn, Kings County, State of New York, June 1, 1905. Digital copy of original 1905 enumeration page available on FamilySearch, an online genealogical database provided as a public service by The Church of Jesus Christ of Latter-day Saints, Salt Lake City, Utah. Retrieved July 21, 2017. Ο πατέρας της ήταν λογιστής και αργότερα έγινε διευθυντής γραφείου.

Σε ηλικία 11 ετών, η Ρίτερ έπαιξε τον Πουκ στην παράσταση ενός ημιεπαγγελματικού θεατρικού συλλόγου στο Όνειρο θερινής νυκτός. Ως έφηβη εμφανίστηκε σε σχολικές παραστάσεις. Αφού αρχικά απορρίφθηκε, έλαβε επίσημη εκπαίδευση στην Αμερικανική Ακαδημία Δραματικών Τεχνών (ADA)LoBianco, Lorraine."Thelma Ritter Profile", Turner Classic Movies (TCM), a Time Warner Company, New York, N.Y. Retrieved July 21, 2017. μετά την αποφοίτησή της από το τεχνικό λύκειο.

Αν και στη συνέχεια προσπάθησε να δημιουργήσει καριέρα στη σκηνή, η Ρίτερ αποφάσισε να σταματήσει την υποκριτική για να μεγαλώσει τα δύο της παιδιά, τη Μόνικα και τον Τζο. Ο πατέρας τους, ο σύζυγός της, Τζόζεφ Μόραν, ήταν επίσης ηθοποιός. Στα μέσα της δεκαετίας του 1930, άλλαξε επάγγελμα, έγινε ατζέντης ηθοποιών και στη συνέχεια στέλεχος διαφημιστικής εταιρείας.

 Καριέρα 
μικρογραφία|Αφίσα για την θεατρική κυκλοφορία της ταινίας Ο πορτοφολάς (1953).
Η πρώτη επαγγελματική εμπειρία της Ρίτερ ήρθε με θιάσους στη Νέα Υόρκη και τη Νέα Αγγλία. Έργα της που ανέβηκαν στο Μπρόντγουεϊ είναι τα UTBU (1965), New Girl in Town (1956), In Times Square (1931) και The Shelf (1926).

Ο πρώτος κινηματογραφικός ρόλος της Ρίτερ ήταν στο Θαύμα της 34ης Οδού (1947). Έκανε εντύπωση σε έναν σύντομο ρόλο χωρίς αναφορά του ονόματός της, ως απογοητευμένη μητέρα δεν μπορούσε να βρει το παιχνίδι που υποσχέθηκε στον γιο της. Ο τρίτος της ρόλος, στο Ένα γράμμα σε τρεις γυναίκες (1949) του συγγραφέα-σκηνοθέτη Τζόζεφ Λ. Μάνκιεβιτς, έκανε ακόμη μεγαλύτερη εντύπωση, αν και πάλι το όνομα της Ρίτερ δεν αναφερόταν στους τίτλους. Ο Μάνκιεβιτς κράτησε τη Ρίτερ στο μυαλό του και τη χρησιμοποίησε στο Όλα για την Εύα (1950), που της χάρισε μια υποψηφιότητα για Όσκαρ Β´ Γυναικείου Ρόλου. Ακολούθησε μια δεύτερη υποψηφιότητα για τη δουλειά της στην κωμωδία Ερωτική φωλιά (1951) με πρωταγωνιστές τους Τζιν Τίρνεϊ και Τζον Λαντ. Τα επόμενα δώδεκα χρόνια, είχε σταθερή δουλειά στον κινηματογράφο.

Εμφανίστηκε σε πολλά επεισόδια δραματικών τηλεοπτικών σειρών της δεκαετίας του 1950 και του 1960, όπως Ο Άλφρεντ Χίτσκοκ παρουσιάζει, General Electric Theatre και The United States Steel Hour. Άλλοι κινηματογραφικοί της ρόλοι ήταν ως νοσοκόμα του Τζέιμς Στιούαρτ στο Σιωπηλός μάρτυς (1954) και ως οικονόμος της Ντόρις Ντέι στα Απόρρητα της κρεβατοκάμαρας (1959). Αν και πιο γνωστή για τους κωμικούς της ρόλους, έπαιξε περιστασιακά δραματικούς ρόλους, κυρίως στα Σ' έχω κλείσει στην καρδιά μου (1952), Ο πορτοφολάς (1953), Τιτανικός (1953), Οι αταίριαστοι (1961) και Ο βαρυποινίτης του Αλκατράζ (1962), για το οποίο έλαβε την τελευταία της υποψηφιότητα για Όσκαρ. Η τελευταία της δουλειά ήταν μια εμφάνιση στο The Jerry Lewis Show στις 23 Ιανουαρίου 1968.

 Θάνατος 
Στις 27 Ιανουαρίου 1969, η Ρίτερ υπέστη καρδιακή προσβολή στην κατοικία της στο Κουίνς της Νέας Υόρκης. Πέθανε από δεύτερο καρδιακό επεισόδιο στις 5 Φεβρουαρίου, στη Νέα Υόρκη, εννέα ημέρες πριν από τα 67α γενέθλιά της.

 Κληρονομιά 
Το 2019, η Ρίτερ κατατάχθηκε στο νούμερο 1 στη λίστα της εφημερίδας The Evening Standard με τις δέκα γυναίκες που άλλαξαν για πάντα το πρόσωπο του σινεμά.

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1947Miracle on 34th StreetΤο θαύμα της 34ης Οδούμητέρα του Πίτερ1948Call Northside 777Οι σταυροφόροι της Δικαιοσύνηςγραμματέας1949A Letter to Three WivesΈνα γράμμα σε τρεις γυναίκεςΣέιντι ΝτούγκανCity Across the RiverΤα χαμίνια της Νέας Υόρκηςκυρία Κέιτι ΚιούζακFather Was a FullbackΤζεραλντίν1950Perfect StrangersΛένα ΦάσιερI'll Get ByΛάμπουν τ' αστέριαδεσποινίς ΜέρφιAll About EveΌλα για την ΕύαΜπέρντι Κούναν1951The Mating SeasonΕρωτική φωλιάΈλεν ΜακνάτιAs Young as You FeelΝτέλα ΧότζεςThe Model and the Marriage BrokerΜέι Σουόσι1952With a Song in My HeartΣ' έχω κλείσει στην καρδιά μουΚλάνσι1953TitanicΤιτανικόςΜοντ ΓιανγκPickup on South StreetΟ πορτοφολάςΜο ΓουίλιαμςThe Farmer Takes a WifeΛούσι Κασντόλαρ1954Rear WindowΣιωπηλός μάρτυςΣτέλλα1955Daddy Long LegsΣ' ερωτεύτηκα στα όνειρά μουΑλίσια ΠρίτσαρντLucy GallantΘέλω να μ' αγαπήσειςΜόλι Μπάσερμαν1956The Proud and ProfaneΚαι οι ήρωες κλαίνεΚέιτ Κόνορς1959A Hole in the HeadΜια τρύπα στο κεφάλιΣόφι ΜανέταPillow TalkΤα απόρρητα της κρεβατοκάμαραςΆλμα1961The MisfitsΟι αταίριαστοιΊζαμπελ ΣτιρςThe Second Time AroundΔυο ντάμες χήρες και ο μπαλαντέρΆγκι Γκέιτς1962Birdman of AlcatrazΟ βαρυποινίτης του ΑλκατράζΕλίζαμπεθ ΣτράουντHow the West Was WonΗ κατάκτηση της ΔύσηςΆγκαθα Κλεγκ1963For Love or MoneyΓια αγάπη ή για χρήματαΚλόε ΜπράσερMove Over, DarlingΟ άντρας της είναι δικός μουΓκρέις ΆρντενA New Kind of LoveΣτους δύο τρίτος δεν χωρείΛίνα Οκόνορ1965Boeing BoeingΚορίτσια στον αέραΜπέρθα1967The IncidentΝέα Υόρκη, ώρα 3Μπέρθα Μπέκερμαν1968What's So Bad About Feeling Good?17 συνταγές για να γίνεις ευτυχισμένοςκυρία Σουόρτς

 Βραβεία και υποψηφιότητες 

Όπως προαναφέρθηκε, η Ρίτερ μοιράστηκε το 1958 ένα Βραβείο Τόνυ Α' Γυναικείου Ρόλου σε Μιούζικαλ για την ερμηνεία στο μιούζικαλ New Girl in Town με τη συμπρωταγωνίστριά της Γκουέν Βέρντον, και επίσης έλαβε ένα βραβείο Primetime Emmy Β' γυναικείου ρόλου σε δραματική σειρά για το Goodyear Television Playhouse το 1956.

Η Ρίτερ έλαβε έξι υποψηφιότητες για Όσκαρ Β´ Γυναικείου Ρόλου κατά τη διάρκεια της καριέρας της, χωρίς όμως να κερδίσει κανένα. Αυτό τη συνδέει με τις Ντέμπορα Κερ και Έιμι Άνταμς, καθώς οι 3 αυτές ηθοποιοί έχουν τις δεύτερες περισσότερες υποψηφιότητες για Όσκαρ χωρίς νίκη, πίσω μόνο από τις οκτώ υποψηφιότητες για Όσκαρ της Γκλεν Κλόουζ επίσης χωρίς νίκη. Ο Πήτερ Ο' Τουλ έχει επίσης οκτώ υποψηφιότητες για Όσκαρ χωρίς νίκη στους άνδρες, με αποτέλεσμα οι Γκλεν Κλόουζ και Πήτερ Ο' Τουλ να ισοβαθμούν κατέχοντας το ρεκόρ για τις περισσότερες υποψηφιότητες για Όσκαρ σε κατηγορία υποκριτικής χωρίς νίκη. Μεταξύ όλων αυτών των ηθοποιών (αν και σημειωτέον ότι η πλειοψηφία τους έχει κερδίσει αρκετά άλλα σημαντικά βραβεία, μεταξύ αυτών και Χρυσές Σφαίρες, με εξαίρεση την Θέλμα Ρίτερ, η οποία κέρδισε μόνο 2 λιγότερο γνωστά βραβεία), μόνο οι Κερ και Ο' Τουλ έχουν λάβει από την Ακαδημία ένα Τιμητικό Όσκαρ για το συνολικό έργο της καριέρας τους.

Στις 30 Μαρτίου 1955, η Θέλμα Ρίτερ παρουσίασε την τότε τελετή των Όσκαρ μαζί με τον Μπομπ Χόουπ.

 Παραπομπές 

 Περαιτέρω ανάγνωση 


 Εξωτερικοί σύνδεσμοι 




Κατηγορία:Ερμηνευτές βοντβίλ
Κατηγορία:Νικητές βραβείου Tony
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί μουσικού θεάτρου
Κατηγορία:Αμερικανίδες ηθοποιοί κινηματογράφου